stanford-oval/wikipedia huggingface dataset:
Maxwellin–Boltzmannin jakauma
Tyypillisiä kaasuosasten nopeuksia

Yleisin kaasuosasen nopeus  v_{p} lasketaan kaavasta
missä
k Boltzmannin vakio
T lämpötila
m molekyylimassa
R yleinen kaasuvakio eli Boltzmannin vakio kerrottuna Avogadron vakiolla
M yhden kaasumoolin massa, mikä on molekyylimassa kertaa Avogadron vakio
Se on pienempi kuin kaasuosasten keskinopeus
Kvanttiteoreettiset jakaumat

Kvanttiteoria on osoittanut, ettei Maxwellin–Boltzmannin jakauma sellaisenaan päde millekään alkeishiukkaselle.  Sen sijaan niihin on sovellettava joko Bosen–Einsteinin tai Fermin–Diracin statistista jakaumalakia riippuen siitä, ovatko hiukkaset bosoneja vai fermioneja. Silloin kun hiukkasilla on mahdollisia energiatiloja niin paljon, ettei kvantittumista tarvitse ottaa huomioon, energiatilojen miehitys vastaa Boltzmannin jakaumaa. Nopeusjakauma, eli Maxwellin-Boltzmannin jakauma, puolestaan voidaan johtaa energiajakaumasta.
Aiheesta muualla

Kuvia tai muita tiedostoja aiheesta Maxwellin–Boltzmannin jakauma Wikimedia Commonsissa
Maxwellin jakauma MathWorld (englanniksi)
Maxwell-Boltzmannin jakauma
Riccardo Zandonai

Riccardo Zandonai vuonna 1935.
Riccardo Antonio Francesco Zandonai (28. toukokuuta 1883 – 5. kesäkuuta 1944) oli italialainen säveltäjä, jonka tuotantoon kuuluu veristisiä oopperoita. Hänen kahdestatoista oopperastaan suosituin on Francesca da Rimini (1914). Muihin lukeutuvat Giulietta e Romeo (1922) ja I cavalieri di Ekebù (1925). Zandonai oli Mascagnin oppilas. Hän toimi Pesaron konservatorion johdossa vuoteen 1943.
Robben

Robben tarkoittaa seuraavia asioita:
Arjen Robben, alankomaalainen jalkapalloilija
Robben Island, Etelä-Afrikan saari
Robben Ford, yhdysvaltalainen kitaristi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Robben”, voi hakea sivunnimihaulla, laajalla sivunnimihaulla tai tekstihaulla.
Robbery Bob

| Robbery Bob |
| --- | --- |

Kehittäjä:  Level Eight AB
Julkaisija:  Chillingo
Jakelija:  App Store, Google Play ja Steam
Julkaistu:  3. toukokuuta 2012
Lajityyppi:  hiiviskelypeli ja toimintapeli
Pelimuoto:  yksinpeli
Ikäluokitus:  PEGI: 7
Alusta:  Android, iOS
Vaatimukset:  Android 4.1 tai uudempi iOS 8.0 tai uudempi
Lisää peliartikkeleitaVideopelien teemasivulla
Infobox OK  : 
Robbery Bob on Electronic Artsin omistaman Chillingon 3. toukokuuta 2012 julkaisema hiiviskelypeli. Se on saatavilla Androidille ja iOS:ille. Pelin tarkoituksena on ryöstää erilaisia taloja Bob-nimisellä varkaalla. Pelaaja läpäisee tason, mikäli hän onnistuu löytämään talossa olleen aarteen jäämättä kiinni ja onnistuu vielä pakenemaan talosta. Lisäpisteitä saa myös muusta talossa olevasta irtaimistosta. Pelissä on kymmenen lukua, joissa jokaisessa on 15 tasoa. Pelissä on siis yhteensä 150 tasoa. Kymmenestä kentästä seitsemän on niin sanottuja bonuskenttiä. Bobin ominaisuuksia voi kehittää pelin sisäisessä kaupassa ja hänelle voi myös ostaa ryöstämistä helpottavia tavaroita.
Pelin jatko-osa on nimeltään Robbery Bob 2 Double-Trouble.
RobbaN

| RobbaN |
| --- | --- |

Henkilötiedot
Koko nimi:  Robert Dahlström
Syntynyt: 5. tammikuuta 1985 (ikä 39)
Kansalaisuus:   Ruotsi
Ammatti:  ammattivalmentaja
Elektronisen urheilun pelaaja
Pelaajanimi:  RobbaN
Aktiivisena:  valmentajana 2006–2019, uudestaan 2021–2023
Nyk. joukkue:  –
Peli:  Counter-Strike: Global Offensive
Robert ”RobbaN” Dahlström (s. 5. tammikuuta 1985) on ruotsalainen ammattilaisuransa lopettanut Counter-Strike: Global Offensive -valmentaja, pelaaja ja manageri. Hänet tunnetaan edustuksestaan FaZe Clanissa. Häntä pidetään Global Offensiven historian parhaimpina valmentajina.
FaZen kanssa RobbaN voitti Intel Grand Slam Season 4 -turnauksen, josta se ansaitsi miljoona dollaria palkintorahaa. RobbaN kertoi heinäkuussa 2023 lopettavansa uransa valmentajana ja lähtevänsä FaZesta. Hän kertoi, että haluaisi jatkaa tulevaisuudessa uraa elektronisen urheilun parissa jossain toisessa tehtävässä.
Miina Härma

Miina Härma.
Miina Härma (ent. Hermann, 9. helmikuuta 1864 – 16. marraskuuta 1941) oli virolainen säveltäjä, urkuri ja kuoronjohtaja. Hänen kuoromusiikkituotantonsa on laaja, ja monet hänen teoksistaan kuuluvat virolaisten kuorojen vakituiseen ohjelmistoon.
Valmistuttuaan Pietarin konservatoriosta vuonna 1890 Härma jäi työskentelemään Pietariin. Hän myös esiintyi urkurina Pietarissa, Virossa, Saksassa ja Suomessa. Hän asettui vuonna 1894 Tarttoon, mutta asui vuosina 1903–1915 Venäjän Kronstadtissa. Palattuaan Tarttoon hänestä tuli vuonna 1917 musiikin opettaja paikallisessa koulussa, joka nykyisin tunnetaan Miina Härma Gümnaasiumina. Härma työskenteli lisäksi muun muassa musiikkilehdissä ja johti lukuisia kuoroja. Hänen vuosina 1894–1904 johtamansa Miina Hermanni Segakoor teki myös lukuisia konserttimatkoja ulkomaille, mm. Suomeen. Miina Härma vieraili itse Suomessa useaan otteeseen myöhemminkin. Hän sävelsi useita lauluja ja mm. laulunäytelmän Kalev ja Linda (1897).
Härma teki taiteellista yhteistyötä runoilija Anna Haavan kanssa. Hän kuoli Tartossa ja hänet haudattiin Raadin hautausmaalle.
Kirjallisuutta

Toivo Haapanen ym. (toim.): Musiikin tietokirja, s. 190–191. Helsinki: Otava, 1948.
Aiheesta muualla

Miina Härman elämästä ja sävellyksistä (Arkistoitu – Internet Archive). (viroksi)
Miina Härma Estonian Music Information Centressä (Arkistoitu – Internet Archive). (englanniksi)
Alma Haavamäe-Hiitonen : Miina Härma 75-vuotias. Kansallinen herättäjä, virolaisen laulun luoja, Helsingin Sanomat, 09.02.1939, nro 38, s. 4, Kansalliskirjaston digitaaliset aineistot
ReStart (tapahtuma)

Räppäri Mikaveli oli yksi vuoden 2015 ReStartin esiintyjistä.
Ruudolf esiintymässä ReStartissa vuonna 2013.
ReStart oli syksyisin Kuopiossa järjestettävä yksipäiväinen kristillinen festivaali. Viimeinen ReStart järjestettiin vuonna 2018. Tapahtumapaikkana toimii Kulttuuriareena 44 (Kauppakatu 44). ReStartin järjestäjiä olivat kristilliset järjestöt Kuopion OPKO, Pohjois-Savon ev. lut. Kansanlähetys ja Suomen luterilainen evankeliumiyhdistys (Sley) (sekä Suomen Raamattuopisto vuoteen 2016 saakka). ReStart-tapahtuma perustettiin vuosina 2006-2011 järjestettyjen Älä pelkää -tapahtumien pohjalta.
Historia: bändit ja esiintyjät > ReStart 2018

SAVE
Audile
NNS
Miika Korkatti
Historia: bändit ja esiintyjät > ReStart 2017

Great Wide North
Prinssi Jusuf
Park 7
Seppele
Historia: bändit ja esiintyjät > ReStart 2016

GFM
Herz
Mikaveli
Historia: bändit ja esiintyjät > ReStart 2015

Mikaveli
Kls.
Vanamo
Historia: bändit ja esiintyjät > ReStart 2014

Immanuel
Kontrol
Park 7
Henna E
Juha Heiskanen
Historia: bändit ja esiintyjät > ReStart 2013

Ruudolf
Idän Ihmeet
Miriam
Pro Fide Duo
Historia: bändit ja esiintyjät > ReStart 2012

Great Wide North
Saraste
Kontrol
Älä pelkää -tapahtumat

Älä pelkää -tapahtuma järjestettiin yhteensä viidesti (2006-2011). Tapahtumapaikkana oli Savon Ammatti- ja aikuisopisto (Presidentinkatu 1). Järjestäjätahoihin kuului Suomen ev. lut. Kansanlähetyksen ja OPKOn lisäksi myös Kuopion evankelisluterilainen seurakuntayhtymä (sekä Suomen Lähetysseura). Vuoden 2011 jälkeen järjestäjätahoissa tapahtui merkittäviä muutoksia, joiden seurauksena tapahtumaa päätettiin jatkaa uudistuneella profiililla ja nimellä. Samalla vaihtui myös tapahtumapaikka.
Älä pelkää -tapahtumat > Älä pelkää 2011

HB
Punainen Lanka
Popo Salami
Jussi Miettinen (puhuja)
Älä pelkää -tapahtumat > Älä pelkää 2010

Kaemo
Mgth
Egoeimi
Kalevi Lehtinen (puhuja)
Mikko Vaismaa (koomikko)
Älä pelkää -tapahtumat > Älä pelkää 2009

HB
kls.
Päivö Parviainen (puhuja)
Päivi Niemi (puhuja)
Älä pelkää -tapahtumat > Älä pelkää 2008

The Rain
Kidman
Ilkka Puhakka (puhuja)
Stand Up -saarnaajat (juontaja/koomikko)
Älä pelkää -tapahtumat > Älä pelkää 2007

TERA
Think Twice
Ichtus
Jarkko Maukonen
Älä pelkää -tapahtumat > Älä pelkää 2006

The Rain
HB
Medina (laulaja)

| Medina> Andrea Fuentealba Valbak |
| --- | --- |

Henkilötiedot
Syntynyt: 30. marraskuuta 1982 (ikä 41) Åarhus, Tanska
Ammatti:  laulaja, lauluntekijä
Muusikko
Taiteilijanimi:  Medina 
Aktiivisena:  2007–
Tyylilajit:  Dance, R&B, hip hop
Levy-yhtiöt:  Labelmade/At:tack Music (Tanska) Parlophone (UK) EMI Germany (Saksa)
Aiheesta muualla
Kotisivut
  [ Muokkaa Wikidatassa ] [ ohje ]  
Medina, oikealta nimeltään Andrea Fuentealba Valbak (s. 30. marraskuuta 1982 Aarhus, Tanska) on tanskalais-chileläinen dance, R&B ja hip hop -laulaja ja lauluntekijä.
Lapsuus

Medina syntyi Riisskovissa lähellä Århusia, Tanskassa. Hänen isänsä oli kotoisin Chilestä ja äiti oli tanskalainen. Hän vietti lapsuutensa Malesiassa ja teini-ikäisenä hän asui taas Århusissa. Hänen lukionsa jäi kesken poissaolojen vuoksi, jonka jälkeen hän kokeili eri ammatteja.
Ura

Hänen ensimmäinen vuonna 2007 Tanskassa julkaistu single oli nimeltään "Et øjeblik". Hän teki läpimurtonsa kotimaassaan kuudennella singlellään "Kun for mig", joka julkaistiin vuonna 2008. Single oli suuri hitti vuosina 2008–2009 ja se oli seitsemän viikkoa Tanskan Dance-listan ykkössijalla. Kappale on myös Tanskan vuoden 2009 eniten myynyt single. Tanskan singlelistalla se oli ykkösenä kuusi viikkoa – myyden 75 000 kopiota ja tuplaplatinaa. Medina julkaisi kappaleesta englanninkielisen version Britanniassa syyskuussa 2009 uuden videon kanssa nimellä "You and I". Tämä versio sijoittui sijalle 39 Britannian singlelistalla. Vuonna 2007 hän julkaisi debyyttialbuminsa, nimeltään Tæt på. Elokuussa 2009 Medina julkaisi toisen albuminsa, nimeltään Velkommen til Medina. Albumin englanninkielinen versio Welcome to Medina julkaistiin seuraavana vuonna. Vuonna 2011 Medina julkaisi albumin For altid. Hän voitti palkinnon Best Danish Act vuoden 2009 ja 2011 MTV Europe Music Awardseissa.
Diskografia > Albumit

Tæt på (2007)
Velkommen til Medina (2009)
Welcome to Medina (2010)
For altid (2011)
Forever (2012)
Diskografia > Singlet

Tanskaksi:
Et Øjeblik (2007)
Alene (2007)
Satser Alt (2007)
Kun For Mig (2008)
Velkommen Til Medina (2009)
Vi To (2009)
Ensom (2009)
Mest Ondt (Burhan G Feat. Medina) (2010)
For Altid (2011)
Synd for dig (2011)
Kl. 10 (2011)
12 Dage (2012)
Lagsus (Spectors Feat. Medina) (2012)
Lyser I Mørke (2012)
Englanniksi:
You and I (2010)
Lonely (2010)
Addiction (2010)
Gutter (2011)
The One (2011)
Execute Me (2011)
Forever (2012)
Happening (2012)
Aiheesta muualla

Medina MySpacessa
Medina (laulaja) Discogsissa. (englanniksi)
Medina – sanger lex.dk – Den Store Danske.  7.5.2020. Viitattu 11.8.2020. (tanskaksi)
Matera

| Matera |
| --- | --- |
 Sassi di Materaa.
 lippu:  vaakuna
 Matera
 Koordinaatit: 40°40′N, 16°36′E 
Valtio:   Italia
Alue:  Basilicata
Maakunta:  Matera
Pinta-ala:  
 – Kokonaispinta-ala:  392,09 km²
Korkeus:  49–520 m
Väkiluku (31.12.2015):  60 436
 – Väestötiheys:  154 as./km²
Infobox OKVirheellinen NIMI-arvo: 
Matera on kaupunki Italian eteläosassa Basilicatan alueella. Matera on Materan maakunnan pääkaupunki. Siellä on noin 60 000 asukasta.
Kulttuuri

Materan katedraali on peräisin 1200-luvun lopulta. Matera on valittu Euroopan kulttuuripääkaupungiksi 2019.
Kulttuuri > Elokuvaus

Materan ympäristö on tunnettu kuvauskohde, ja se on toiminut monien filmien kuvauspaikkana. Alueella on kuvattu muun muassa elokuvat The Passion of the Christ, Matteuksen evankeliumi, Kristus pysähtyi Eboliin, The Omen, Wonder Woman ja 007 No Time to Die.
Mariolina Venezian luoma suoraviivainen dekkarihahmo toimii Materan syyttäjänä tv-sarjassa Syyttäjä Imma Tataranni (ital. Imma Tataranni, sostituto procuratore).
Materan luola-asumukset

Sassi di Matera, sananmukaisesti Materan kivet, on Materan vanhakaupunki. Sassissa on satoja huokoiseen kallioon koverrettuja asuntoja ja muun muassa kirkkoja, jotka ovat olleet tuhansia vuosia käytössä. Viime vuosikymmeninä niitä on kehitetty matkailukohteiksi. Materan luola-asumukset ja kirkkot  on Unescon maailmanperintökohde (ital.  Sassi di Matera I Sassi e il parco delle Chiese Rupestri di Matera, engl. The Sassi and the park of the Rupestrian Churches of Matera).
Keskeisiä nähtävyyksiä

Sasso Barisanoa.
Sasso Caveoson vanhinta osaa.
Kivikautisia luolia vanhankaupungin läheisyydessä.
Materan katedraali.
Sant'Agostinon luostari.
San Giovanni Battistan kirkko.
Tramontanon linna.
Palazzo Lanfranchi.
Liikenne

Matera on syrjässä valtaväyliltä. Materaan on Ferrovie Appulo Lucane -yhtiön junayhteys Barista sekä linja-autoyhteys muun muassa Barista, Napolista ja Salernosta.
Ystävyyskaupungit

Materan ystävyyskaupunkeja ovat:
Vigevano
Mantova
Cartagena
Petra
Toms River
Oulu
Aiheesta muualla

Kuvia tai muita tiedostoja aiheesta Matera Wikimedia Commonsissa
Materan maakunta
Accettura | Aliano | Bernalda | Calciano | Cirigliano | Colobraro | Craco | Ferrandina | Garaguso | Gorgoglione | Grassano | Grottole | Irsina | Matera | Miglionico | Montalbano Jonico | Montescaglioso | Nova Siri | Oliveto Lucano | Pisticci | Policoro | Pomarico | Rotondella | Salandra | San Giorgio Lucano | San Mauro Forte | Scanzano Jonico | Stigliano | Tricarico | Tursi | Valsinni
Euroopan kulttuuripääkaupunki
| --- | --- |
1980-luku:   1985: Ateena  1986: Firenze  1987: Amsterdam  1988: Länsi-Berliini  1989: Pariisi 
1990-luku:   1990: Glasgow  1991: Dublin  1992: Madrid  1993: Antwerpen  1994: Lissabon  1995: Luxemburg  1996: Kööpenhamina  1997: Thessaloniki  1998: Tukholma  1999: Weimar 
2000-luku:   2000: Avignon · Bergen · Bologna · Bryssel · Helsinki · Krakova · Praha · Reykjavík · Santiago de Compostela  2001: Rotterdam · Porto  2002: Brugge · Salamanca  2003: Graz  2004: Genova · Lille  2005: Cork  2006: Patras  2007: Sibiu · Luxemburg  2008: Liverpool · Stavanger  2009: Vilna · Linz 
2010-luku:   2010: Essen · Istanbul · Pécs  2011: Turku · Tallinna  2012: Guimarães · Maribor  2013: Marseille · Košice  2014: Riika · Uumaja  2015: Mons · Plzeň  2016: San Sebastián · Wrocław  2017: Aarhus · Páfos  2018: Leeuwarden · Valletta  2019: Matera · Plovdiv 
2020-luku:   2020: Rijeka · Galway  2021: Timișoara · Elefsína  2022: Kaunas · Esch-sur-Alzette  2023: Veszprém  2026: Oulu
Robb Stauber

| Robb Stauber> Henkilötiedot |
| --- | --- |
Syntynyt: 25. marraskuuta 1967 (ikä 56) Duluth, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  183 cm
Paino:  77 kg
Pelaajaura
Pääsarjaura:  1990–1995
Seurat:  Los Angeles Kings   Phoenix Roadrunners (IHL)   Buffalo Sabres   Jacksonville Barracudas (SPHL)
NHL-varaus:  107. varaus, 1986 Los Angeles Kings
Robert Thomas "Robb" Stauber (s. 25. marraskuuta 1967, Duluth, Minnesota) on yhdysvaltalainen pelaajauransa lopettanut jääkiekko- ja jääpallomaalivahti, sekä nykyinen jääkiekkovalmentaja.
Ennen ammattilaisuraansa Stauber pelasi jääkiekkoa Minnesotan yliopiston joukkueessa ja palkittiin ansioistaan arvostetulla Hobey Baker Awardilla. Stauber edusti myös Yhdysvaltain jääkiekkomaajoukkuetta vuoden 1989 maailmanmestaruuskilpailuissa.
NHL-liigan Los Angeles Kings oli varannut Stauberin pelaajaoikeudet sarjassa vuonna 1986 varaustilaisuuden kuudennella kierroksella numerolla 107. Stauber solmi ammattilaissopimuksen vuonna 1989 ja pelasi Los Angelesissa vuoteen 1995 mennessä yhteensä 56 runkosarjan sekä 4 pudotuspelien ottelua kunnes tuli siirretyksi Buffalo Sabresin organisaatioon jossa esiintyi NHL-joukkueessa tähtimaalivahti Dominik Hašekin vaihtomiehenä pelaamansa kuuden ottelun jälkeen enää vain AHL-liigan farmijoukkue Rochester Americansissa. Lokakuussa 1995 omintakeisesta pelityylistään tunnetun Stauberin onnistui tehdä maali vasta kolmantena maalivahtina AHL:n historiassa. Stauber liittyi vielä Washington Capitalsin organisaatioon vapaana agenttina vuonna 1996 sekä New York Rangersin riveihin vastaavasti vuonna 1997, muttei enää esiintynyt NHL-otteluissa.
Ammattilaisuransa jälkeen Stauber palasi Minnesotan yliopistoon toimien jääkiekkojoukkueen maalivahtivalmentajana vuosikymmenen ajan. Yliopistosta Stauber siirtyi Yhdysvaltain naisten jääkiekkomaajoukkueen valmennusryhmään nousten lopulta päävalmentajaksi. Stauberin valmennuksessa joukkue voitti maailmanmestaruuden vuonna 2017 sekä olympiakultaa Pyeonchangissa vuonna 2018.
Stauber pelasi myös jääpalloa korkeimmalla tasolla Dynamo Duluthin joukkueessa. Hänet valittiin Yhdysvaltain maajoukkueeseen Moskovassa pelattuihin vuoden 2010 maailmanmestaruuskilpailuihin.
Stauberilla on jääkiekkomaalivahtivalmennusta tarjoava yritys nimeltä Stauber's Goalcrease.
Mihail Tšulkov

Mihail Tšulkov
Mihail Dmitrijevitš Tšulkov (ven. Михаи́л Дми́триевич Чулко́в); (1743 tai 1744 Venäjän keisarikunta – 4. marraskuuta 1792 Moskova Venäjän keisarikunta) oli venäläinen kirjailija. Hänet tunnetaan Venäjän ensimmäisten historiallisten kertomusten ja tapainkuvausten laatijana.
Suku ja koulutus, virkaura

Mihail Tšulkov syntyi sotilasperheeseen. Hän opiskeli Moskovan yliopistossa sijaitsevassa aatelispoikien sisäoppilaitoksessa ja näytteli yliopiston teatterissa. Vuodesta 1761 lähtien Tšulkov työskenteli Pietarissa hoviteatterin näyttelijänä. Vuodesta 1765 hän palveli keisarillisessa hovissa ja vuodesta 1770 virkamiehenä senaatissa. Tšulkov sai perinnöllisen aatelisarvon vuonna 1779. Vuodesta 1783 hän työskenteli Moskovassa ja vähän ennen kuolemaansa hänet nimitettiin virkamieheksi Katariina II:n kabinettiin.
Kirjallinen ura

Mihail Tšulkovin kirjailijanura alkoi hänen työskennellessään hoviteatterissa. Vuosina 1766–1768 (viides osa 1789) hän julkaisi romaani-, kertomus- ja satukokoelman Peresmešnik, ili Slavenskije skazki (”Pilkantekijä eli Slaavilaisia satuja”). Tuhannen ja yhden yön ja sen jäljitelmien malliin rakennettu teos sisältää venäläiseen ympäristöön sovitettuja koomisia ja veijaritarinoita.
Keskeneräiseksi jäänyt kertomus Prigožaja povariha, ili Pohoždenije razvratnoi ženštšiny (”Viehättävä keittäjätär tai haureellisen naisen seikkailut”, 1765) on varhainen venäläinen tapainkuvaus ja venäläisen pikareskiromaanin merkittävä varhainen edustaja. Päähenkilö on poikkeuksellisesti nainen, mikä tekee siitä ajalleen epätavallisen ja rinnastaa sen Daniel Defoen romaaniin Moll Flanders (1722). Sen ansiona on päähenkilönä toimivan kansannaisen arkikielinen kerrontatapa. Tšulkovin teoksissa käytetään laajasti sananlaskuja, venäläistä puheenpartta, sanontoja sekä parodioidaan ylätyylistä kielenkäyttöä.
Tšulkov oli kiinnostunut suullisesta kansanperinteestä ja tapakulttuurista. Hän julkaisi laajan laulukokoelman Sobranije raznyh pesen (1770–1774), joka sisältää kansanlaulujen lisäksi myös kaupunkien uutta perinnettä ja anonyymeja teoksia. Se toimi esikuvana ja lähteenä myöhemmille laulukirjoille. Kirjailija laati myös mytologisen sanakirjan Slovar russkih sujeveri (1782, toinen painos Abevega russkih sujeveri 1786). Tšulkov julkaisi aikakauslehtiä I to i sjo (1769) ja Parnasski štšepetilnik (1770), kirjoitti näytelmiä ja runoelmia sekä toimitti virkatyönä Venäjän kaupankäynnin historian Istoritšeskoje opisanije rossijskoi kommertsii (1781–1788).
Mihail Tšulkovin romaanit olivat usein tekijän taitavasti yhteen punomia kokoelmia yleisön entuudestaan tuntemista legendoista ja kansantarinoista. Eurooppalaisen kirjallisuuden vaikutus näkyi puolestaan siinä, miten romaaneissa yhdisteltiin seikkailuromaanin, muodikkaiden itämaihin sijoittuvien kertomusten sekä pikareskiromaanin aineksia. Näin romaanit toivat painettuun muotoon juoniaineksia, joita aikalaisyleisö tunsi Pietari I:n ajoilta alkaen porvariston ja käsityöläisten keskuudessa kierrelleistä käsikirjoituksista.
Aiheesta muualla

Mihail Tšulkovin teoksia Lib.ru -sivustolla (venäjäksi)
Markkinoiden kyllästyminen

Markkinoiden kyllästyminen tarkoittaa elinkeinoelämässä sitä, että tuotteiden ja palveluiden tarjontaa on enemmän kuin kysyntää. Kaupankäynti ei silloin kokonaan tyrehdy, mutta tuotteilla ja palveluilla on liian monta myyjää tai yrittäjää yhdellä markkina-alueella, jolloin liiketoiminta ei ole kaikille myyjille tai yrittäjille kannattavaa. Ylikuumentuneen kilpailun ja liian suuren tarjonnan vuoksi osa yrittäjistä joutuu lopettamaan toiminnan huonon kannattavuuden vuoksi. Osa yrityksistä lopettaa toimintansa oma-aloitteisesti tai päätyy konkurssiin.
Kysynnän ja tarjonnan laki

Kysynnän ja tarjonnan laki tarkoittaa sitä, että vapaissa markkinatalouksissa kuluttajien tarpeet määräävät viime kädessä tarjonnan ja tuotteiden hinnan. Jos markkinoille tuodaan sellaisia tuotteita ja palveluita, mitä kuluttajat eivät halua ostaa itselleen tai jotka ovat liian kalliita, jää sellaisten tuotteiden ja palveluiden markkinaosuus kotitalouksien kokonaiskulutuksesta hyvin alhaiseksi tai ne katoavat kokonaan markkinoilta huonon kannattavuuden vuoksi. Kotitaloudet käyttävät vuosittain vain tietyn osan tuloistaan kulutushyödykkeisiin ja kaikki tuotteiden sekä palveluiden tarjoavat kilpailevat keskenään kuluttajien euroista.
Kilpailu ja hinnan määräytyminen

Kilpailussa jokainen osapuoli pyrkii saamaan itselleen mahdollisimman suuren hyödyn. Kuluttaja yrittää saada rahoilleen mahdollisimman paljon vastiketta ja alkutuottaja sekä myyjä hyvän katteen eli voittoa toiminnalleen. Kysynnän ja tarjonnan laki tarkoittaa siten myös sitä, että markkinat määräävät tuotteiden ja palveluiden hinnan. Jos myyjä pyytää liian korkeaa hintaa, niin kuluttajat eivät osta tuotteita kovin paljon määrällisesti, vaikka tuotteesta olisi heille hyötyä. Hyötysuhde jää silloin vähäiseksi. Jos myyjä pudottaa hintaa, saa hän tuotteita myytyä kappalemääräisesti enemmän ja kuluttajan saama hyöty kasvaa. Tämä ei tarkoita välttämättä myyjän hyödyn vähenemistä, sillä myyjä voi saada yhtä paljon tai jopa enemmän hyötyä, kun myy tuotteita halvemmalla, sillä myynnin volyymi lisää tuottoa.
Luoko tarjonta kysyntää?

Taloustieteiden keynesiläisen teorian mukaan tarjonta ei voi luoda kysyntää.  Tästä on olemassa myös eriäviä mielipiteitä, mm. Sayn lain mukaan tarjonta luo aina oman kysyntänsä.
Joidenkin teorioiden mukaan esimerkiksi mainonta lisää kysyntää ja saa kuluttajissa aikaan tarpeen kuluttaa enemmän tai muuttaa kulutustottumuksiaan.[lähde? ] Lisääntynyt mainonta saattaa saada aikaan tietyn tuoteryhmän tai yhtiön tuotteiden ja palveluiden myynnin nousua, mutta on kyseenalaista, synnyttääkö markkinointi tarpeen ostaa tuotteita ja palveluita vai onko se pelkästään informaatiota välittävä menetelmä tehdä kuluttajat tietoisiksi siitä tarpeesta, mikä heillä on jo valmiina olemassa.
Kuluttajien tarpeet ratkaisevat lopulta sen, mitkä tuotteet ja palvelut jäävät pysyvästi tai pitkäksi aikaa markkinoille. Jos tuotteilla ja palveluilla on jatkuvaa kysyntää, on niiden elinkaari pitkä. Tuotteille ja palveluille on ominaista jatkuva tuotekehitys, jolloin vanhat tuotteet ja palvelut jäävät pois tuotevalikoimasta ja ne korvataan uusilla. Silloinkin tuotteet ja palvelut vastaavat kuluttajien olemassa olevaan, mutta muuttuneeseen tarpeeseen eikä kyse ole tarpeen synnyttämisestä.
Elämän ylläpitämisen kannalta on tiettyjä tuoteryhmiä, joita kuluttajat tarvitsevat jatkuvasti. Ne vastaavat kuluttajien perustarpeisiin, joita ovat ravinto, vaatetus, koti ja uni. Näihin tarpeisiin vastaavat muun muassa elintarvikkeet, vaatteet, puhdistusaineet, huonekalut ja kodin koneet.
Uudet keksinnöt vastaavat kuluttajien tarpeisiin, kun tuotekehittelyn ja tutkimuksen tuloksena lanseerataan uusia tuotteita markkinoille. Tästä ovat esimerkkinä kirjapainot, ompelukoneet, polkupyörät, höyrymoottorit, junat, autot, lentokoneet, sähkö, puhelin, lennätin, radio, televisio, matkapuhelimet, tietokoneet, lääkkeet, uudet hoitomuodot ja internet-palvelut. Näiden menestystarinoiden kohdalla on kysymys siitä, että tarjonta vastaa kuluttajien jo olemassa olevaan tarpeeseen eikä siitä, että tarjonta synnyttää tuon tarpeen.